Diari Oficial de la Generalitat Valenciana


Sumari del DOGV 7449, del 23-01-2015 (2015/395)

RESOLUCIÓ de 9 de gener de 2015, de la Direcció General d'Avaluació Ambiental i Territorial, per la qual s'ordena la publicació dels informes ambientals i territorials estratègics corresponents als expedients 100/14-EAE Pilar de la Horadada, 101/14-EAE Elx i 102/14-EAE Elda.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7449

Data del DOGV
:   23-01-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/395


Data del document
:   09-01-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * Elx
    * Pilar de la Horadada
    * Elda
    * impacte ambiental

RESOLUCIÓ de 9 de gener de 2015, de la Direcció General d'Avaluació Ambiental i Territorial, per la qual s'ordena la publicació dels informes ambientals i territorials estratègics corresponents als expedients 100/14-EAE Pilar de la Horadada, 101/14-EAE Elx i 102/14-EAE Elda. [2015/395]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, el qual establix la publicació en el Diari Oficial de la Comunitat Valenciana de l'informe ambiental i territorial estratègic, resolc:  
Publicar en el Diari Oficial de la Comunitat Valenciana els informes ambientals i territorials estratègics corresponents als expedients 100/14-EAE Pilar de la Horadada, 101/14-EAE Elx i 102/14-EAE Elda.  
  
  
«Informe ambiental i territorial estratègic  
Número d'expedient: 100/3111-VMM.  
Títol: pla parcial del sector R-V (ampliat).  
Promotor: Ajuntament de Pilar de la Horadada.  
Autoritat substantiva: Ajuntament de Pilar de la Horadada.  
Localització: Pilar de la Horadada (Alacant).  
La comissió ambiental va adoptar acord sobre la necessitat de sotmetre a avaluació ambiental estratègica el pla parcial del sector R-V (ampliat) de Pilar de la Horadada, en sessió celebrada el 18 de desembre de 2014.  
  
Antecedents  
En data 17 de novembre de 2014 ha tingut entrada en el Servici d'Avaluació Ambiental Estratègica de la Subdirecció General d'Avaluació Ambiental i Territorial sol·licitud d'inici de l'avaluació ambiental i territorial estratègica del pla parcial del sector R-V (ampliat) del municipi de Pilar de la Horadada, acompanyada d'esborrany del dit pla.  
  
Documentació presentada  
La sol·licitud d'inici, remesa per la Direcció Territorial de la Conselleria d'Infraestructures, Territori i Medi Ambient d'Alacant, s'acompanya d'esborrany del pla i de document inicial estratègic, d'acord amb el que establix l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP). La documentació es presenta en format digital i en paper.  
  
Planejament vigent  
El planejament municipal vigent consistix en un pla general aprovat definitivament per la comissió territorial d'urbanisme en data 3 de febrer de 2000, publicat en el BOP número 73, de 28 de març de 2000, i en el DOCV número 3772, de 15 de juny de 2000. Este planejament es va sotmetre a avaluació ambiental, expedient 179-1999-AIA, amb declaració positiva de data 16 de juliol de 1999.  
Antecedents del pla parcial sector R-V  
Prèviament a la tramitació del present pla parcial s'ha tramitat la modificació número 26 d'ordenació estructural del PGOU de Pilar de la Horadada. El seu objecte és l'ampliació del sector R/V amb els terrenys del denominat sector Santo Domingo, la classificació dels quals passa de sòl no urbanitzable a sòl urbanitzable amb ús predominantment residencial, i amb reserva d'una parcel·la dotacional privada, amb una edificabilitat de 10.020 m² sostre, per a la implantació del Col·legi Diocesà Santo Domingo.  
La modificació número 26 del PGOU va ser sotmesa a estudi pel Servici d'Avaluació Ambiental Estratègica, expedient 40-2011-EAE, i per acord de la comissió d'avaluació ambiental celebrada en data 27 de febrer de 2014, es va acordar no sotmetre a avaluació ambiental estratègica la dita modificació per considerar que no té efectes significatius en el medi ambient. Finalment, en data 7 de juliol de 2014, la Comissió Territorial d'Urbanisme aprova definitivament la modificació número 26.  
El pla parcial sector R-V: objecte i justificació  
El seu objecte és establir de forma preliminar l'ordenació detallada del nou àmbit del sector RV que resulta de la modificació puntual número 26 del Pla General de Pilar de la Horadada.  
Els criteris que s'han seguit a l'hora de dissenyar la proposta d'ordenació detallada de l'RV en l'àmbit del sòl que es reclassifica i que amplia el sector RV es determinen en la fitxa de planejament i gestió de la modificació puntual número 26.  
Esta fitxa incorporava els condicionants d'ordenació imposats per les administracions públiques amb competències sectorials afectades. Així, la fitxa incorpora els condicionants ambientals i d'integració paisatgística que cal arreplegar en l'ordenació, que s'han respectat en la present proposta. També les mesures correctores en matèria de soroll per a la implantació dels usos pretesos en l'àmbit.   
L'ordenació proposada respecta també la localització de la parcel·la dotacional privada de la xarxa primària prevista per a la implantació del col·legi diocesà.  
Possibles efectes sobre el medi ambient  
Realitzada l'anàlisi tècnica de la documentació presentada i consultada la cartografia temàtica de la Conselleria d'Infraestructures, Territori i Medi Ambient, s'observa que el desenrotllament de l'ordenació detallada del pla parcial proposat no presenta afeccions sobre el medi ambient, únicament afecta el sòl urbanitzable del municipi i, per tant, la modificació únicament incidirà sobre les determinacions que regulen el règim d'ús i edificació del sòl.  
Consultes  
Per part de la Direcció General d'Avaluació Ambiental i Territorial de la Conselleria d'Infraestructures, Territori i Medi Ambient, d'acord amb l'article 51.1 de la LOTUP, la documentació aportada s'ha sotmés a consulta del Servici d'Ordenació, Planificació i ATE en la seua condició d'administració pública afectada.  
El Servici Territorial d'Urbanisme d'Alacant, en el seu escrit de remissió de documentació de data 12 de novembre de 2014, i en la seua condició d'administració pública afectada, informa respecte d'això del pla parcial en tramitació que «examinat pel Servici Territorial d'Urbanisme el contingut de la modificació, es considera que no pareix, des de la visió de les competències urbanístiques d'este servici, que haja de tindre efecte significatiu sobre el medi ambient, per la qual cosa podria sotmetre's al més prompte possible al seu estudi per la comissió d'avaluació ambiental».  
Valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, amb la consulta prèvia a les administracions públiques afectades a què es referixen els articles 48.d i 51.1 de la LOTUP.  
El Servici Territorial d'Urbanisme d'Alacant emet un informe en data 12 de novembre de 2014 en què manifesta que, des de la visió de les competències urbanístiques d'eixe servici, l'ordenació detallada del pla parcial ara proposat no pareix que haja de tindre efecte significatiu sobre el medi ambient.  
El Servici d'Infraestructura Verda i Paisatge emet un informe en data 12 de desembre de 2014 en què manifesta que «tenint en compte l'objecte i abast del pla proposat, cal preveure que este sí que tinga efectes significatius en el paisatge. Per això es requerix l'elaboració d'un estudi d'integració paisatgística», i continua indicant l'informe que «l'administració competent per a l'informe de l'estudi d'integració paisatgística i la valoració de les mesures que cal incorporar en el pla serà l'ajuntament».  
Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Esta directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El Reial Decret Legislatiu 2/2008, de 20 de juny, pel qual s'aprova el text refós de la Llei de Sòl, establix en l'article 15 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
Atenent la disposició transitòria primera de la LOTUP, el procediment d'avaluació ambiental previst en la Llei 21/2013, de 9 de desembre, d'Avaluació Ambiental, serà aplicable als instruments de planejament que s'inicien a partir de l'entrada en vigor de la LOTUP, és a dir, a partir del 20 d'agost de 2014.  
Vista la data d'entrada de la sol·licitud d'inici del procediment d'avaluació ambiental, 17.11.2014, i de conformitat amb la disposició transitòria primera, apartat segon, de la llei mencionada, la tramitació ambiental es durà a terme d'acord amb la Llei 5/2014 LOTUP.  
  
Acorde  
Segons establix l'article 51 de la LOTUP, per considerar, d'acord amb els criteris de l'annex VIII d'esta llei, que el pla parcial avaluat no establix el marc per a projectes i altres activitats subjectes a avaluació d'impacte ambiental; no influïx en altres plans o programes; no té incidència en el model territorial vigent en el municipi ni produïx increment en el consum de recursos; no suposa afecció sobre elements del patrimoni natural i cultural i, consultat respecte d'això el Servici Territorial d'Urbanisme d'Alacant i el Servici d'Ordenació, Planificació i ATE, es pot concloure que el pla parcial sector RV no presenta efectes significatius sobre el medi ambient i, per tant, se sotmet al procediment d'avaluació ambiental i territorial estratègica simplificat.  
  
Atenent el que establix l'article 51.2.b de la LOTUP, i ja que el pla parcial avaluat no té efectes significatius en el medi ambient i el territori i se sotmet al procediment simplificat d'avaluació.   
  
D'acord amb allò que s'ha exposat, es resol:  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica del pla parcial sector RV (ampliat), del municipi de Pilar de la Horadada (Alacant), d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació del pla parcial d'acord amb la seua normativa sectorial.  
  
Segons establix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana, no s'ha procedit a l'aprovació del pla parcial en el termini màxim de quatre anys des de la seua publicació. En este cas, el promotor haurà d'iniciar novament el procediment d'avaluació ambiental i territorial estratègica simplificada del pla.  
Òrgan competent  
La comissió d'avaluació ambiental és l'òrgan competent per a emetre els documents sobre l'abast de l'estudi ambiental i territorial estratègic a què es referix l'article 51.2 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, de conformitat amb allò que disposa l'article 10.1 del Decret 135/2011, de 30 de setembre, del Consell, pel qual s'aprova el Reglament dels òrgans territorials, d'avaluació ambiental i urbanístics de la Generalitat.  
Per tant, la comissió d'avaluació ambiental, acorda:  
  
Emetre un informe ambiental i territorial estratègic favorable en el procediment simplificat al pla parcial del sector R-V (ampliat) de Pilar de la Horadada per considerar que no té efectes significatius en el medi ambient.  
Notificar als interessats que contra la present resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
Cosa que li notifique per al seu coneixement i efectes oportuns.  
Tot això se certifica abans de l'aprovació de l'acta corresponent i a reserva dels termes precisos que se'n deriven, tal com ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 18 de desembre de 2014.- El secretari de la Comissió d'Avaluació Ambiental: José del Valle Arocas.»  
«Informe ambiental i territorial estratègic  
Expedient: 101/6011-TVD.  
Títol: estudi de detall illa de cases 9 del sector AR-1 Bassars, avinguda de Sant Bartomeu, número 52, Arenals del Sol.  
Promotor: Ajuntament.  
Autoritat substantiva: Comissió Territorial d'Urbanisme i Ajuntament.  
Localització: Elx (Alacant).  
La Comissió Ambiental va adoptar acord sobre la necessitat de sotmetre a avaluació ambiental estratègica l'estudi de detall illa de cases 9 del sector AR-1 Bassars, av. de Sant Bartomeu, número 52, Arenals del Sol, a Elx, en sessió celebrada el 18 de desembre de 2014.  
  
Antecedents  
En data 20 de novembre de 2014 ha tingut entrada en el Servici d'Avaluació Ambiental Estratègica de la Subdirecció General d'Avaluació Ambiental i Territorial sol·licitud d'inici de l'avaluació ambiental i territorial estratègica de l'estudi de detall illa de cases 9 del sector AR-1 Bassars, av. de Sant Bartomeu, núm. 52, Arenals del Sol, del municipi d'Elx, acompanyada d'esborrany del dit estudi de detall.  
  
Documentació presentada  
La sol·licitud d'inici, remesa per la Direcció Territorial d'Infraestructures, Territori i Medi Ambient, s'acompanya d'esborrany de l'estudi de detall, d'acord amb el que establix l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP). La documentació es presenta únicament en format paper i CD.  
Planejament vigent  
El planejament municipal vigent és el Pla General d'Elx, aprovat per la Resolució de 25 de maig de 1998, del conseller d'Obres Públiques, Urbanisme i Transport.  
Determinacions normatives d'aplicació a la parcel·les afectades per l'estudi de detall  
Les parcel·les objecte de l'estudi de detall apareixen amb referència cadastral com a parcel·les 7, 8 I 9 de l'illa de cases 73783, classificada pel planejament vigent d'Elx com a sòl urbà de l'àrea de repartiment AR-1, amb ordenació de «zona d'edificació aïllada (clau 5)».  
Les ordenances definixen en l'article 123 la zona d'edificació aïllada com aquelles àrees per a les quals el pla general preveu el seu desenrotllament per mitjà d'edificació a base de blocs aïllats als quals s'apliquen, en general, els paràmetres específics del tipus d'ordenació per edificació aïllada.  
En l'article 124 establix dos possibles modalitats per a l'ordenació de l'edificació aïllada en la parcel·la: configuració rígida o configuració flexible. S'indica, així mateix, que els plans parcials, plans especials o estudis de detall poden optar pel desenrotllament d'una configuració o l'altra.  
S'arrepleguen en el dit article, per a cada configuració, les superfícies d'ocupació màxima de parcel·la per a les plantes del soterrani i resta, l'edificabilitat (més restrictiva en la configuració flexible), la superfície de parcel·la i longitud mínima de fatxada i les reculades a llindes i entre blocs de la mateixa parcel·la.  
Les parcel·les objecte de l'estudi de detall queden, actualment, arreplegades dins del tipus de configuració flexible.  
En el mencionat article 124, entre altres determinacions, per a la configuració flexible establix que els garatges aparcaments que no sobreïsquen de la rasant del terreny podran ocupar el 100 % de la superfície de la parcel·la i estan subjectes a les mateixes condicions de reculades que les establides per a les edificacions.  
L'estudi de detall: descripció, objecte i justificació  
L'estudi de detall pretén donar solució als problemes tècnics següents per la impossibilitat de materialitzar les places de garatge, en les plantes de soterrani de la parcel·la M9c i M9b (referències cadastrals parcel·les 7 i 8) que corresponen per a donar servici al nombre de vivendes projectades complint les normes d'ús i funcionament establides per a aparcaments quant a radi de girs, amples de rampes, etc., i amb els condicionants d'edificació en configuració flexible.  
  
Per això, l'objecte de l'estudi de detall és possibilitar el canvi de modalitat de configuració flexible a configuració rígida en les tres parcel·les 7, 8 i 9 de l'illa de cases 73663, acollint-se a l'article 123 que possibilita esta opció a través d'este instrument urbanístic.  
Possibles efectes sobre el medi ambient  
Realitzada l'anàlisi tècnica de la documentació presentada i consultada la cartografia temàtica de la Conselleria d'Infraestructures, Territori i Medi Ambient, s'observa que el desenrotllament de l'estudi de detall proposat no presenta afeccions sobre el medi ambient, únicament afecta el sòl urbà del municipi i, per tant, la modificació únicament incidirà sobre les determinacions que regulen el règim d'ús i edificació del sòl.  
  
Consultes  
Per part de la Direcció General d'Avaluació Ambiental i Territorial de la Conselleria d'Infraestructures, Territori i Medi Ambient, d'acord amb l'article 51.1 de la LOTUP, la documentació aportada s'ha sotmés a consulta del Servici Territorial d'Urbanisme d'Alacant en la seua condició d'administració pública afectada.  
Valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, amb consulta prèvia a les administracions públiques afectades a les quals es referixen els articles 48.d i 51.1 de la LOTUP.  
El director territorial de la Conselleria d'Infraestructures, Territori i Medi Ambient remet informe del Servici Territorial d'Urbanisme d'Alacant, rebut en data 20 de novembre de 2014, en què manifesta que, des de la visió de les competències urbanístiques d'eixe servici, l'estudi de detall ara proposat no pareix que haja de tindre efecte significatiu sobre el medi ambient.  
Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Esta directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El Reial Decret Legislatiu 2/2008, de 20 de juny, pel qual s'aprova el text refós de la Llei de Sòl, establix en l'article 15 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
Atenent la disposició transitòria primera de la LOTUP, el procediment d'avaluació ambiental previst en la Llei 21/2013, de 9 de desembre, d'Avaluació Ambiental, serà aplicable als instruments de planejament que s'inicien a partir de l'entrada en vigor de la LOTUP, és a dir, a partir del 20 d'agost de 2014.  
Vista la data d'entrada de la sol·licitud d'inici del procediment d'avaluació ambiental, 20.11.2014, i de conformitat amb la disposició transitòria primera, apartat segon, de la llei mencionada, la tramitació ambiental es durà a terme d'acord amb la Llei 5/2014 LOTUP.  
  
Acorde  
Segons establix l'article 51 de la LOTUP, per considerar, d'acord amb els criteris de l'annex VIII d'esta llei, que l'estudi de detall avaluat no establix el marc per a projectes i altres activitats subjectes a avaluació d'impacte ambiental; no influïx en altres plans o programes; no té incidència en el model territorial vigent en el municipi ni produïx increment en el consum de recursos; no suposa afecció sobre elements del patrimoni natural i cultural, i consultat respecte d'això el Servici Territorial d'Urbanisme d'Alacant, es pot concloure que l'estudi de detall no presenta efectes significatius sobre el medi ambient i, per tant, se sotmet al procediment d'avaluació ambiental i territorial estratègica simplificat.  
  
Atenent el que establix l'article 51.2.b de la LOTUP, i ja que l'estudi de detall avaluat no té efectes significatius en el medi ambient i el territori, se sotmet al procediment simplificat d'avaluació.   
  
D'acord amb allò que s'ha exposat, es resol:  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de l'estudi de detall illa de cases 9 del sector AR-1 Bassars, avinguda de Sant Bartomeu, número 52, Arenals del Sol, del municipi d'Elx, d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació de l'estudi de detall d'acord amb la seua normativa sectorial.  
Segons establix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana, no s'haguera procedit a l'aprovació de l'estudi de detall en el termini màxim de quatre anys des de la seua publicació. En este cas, el promotor haurà d'iniciar novament el procediment d'avaluació ambiental i territorial estratègica simplificada de la proposta.  
Òrgan competent  
La Comissió d'Avaluació Ambiental és l'òrgan competent per a emetre els documents sobre l'abast de l'estudi ambiental i territorial estratègic a què es referix l'article 51.2 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, de conformitat amb allò que disposa l'article 10.1 del Decret 135/2011, de 30 de setembre, del Consell, pel qual s'aprova el Reglament dels òrgans territorials, d'avaluació ambiental i urbanístics de la Generalitat.  
Per tant, la comissió d'avaluació ambiental, acorda:  
  
Emetre un informe ambiental i territorial estratègic favorable en el procediment simplificat a l'estudi de detall illa de cases 9 del sector AR-1 Bassars, avinguda de Sant Bartomeu, número 52, Arenals del Sol, a Elx, per considerar que no té efectes significatius en el medi ambient.  
  
Notificar als interessats que contra la present resolució, atés que no és un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
Cosa que li notifique per al seu coneixement i efectes oportuns.  
Tot això se certifica abans de l'aprovació de l'acta corresponent i a reserva dels termes precisos que se'n deriven, tal com ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 18 de desembre de 2014.- El secretari de la Comissió d'Avaluació Ambiental: José del Valle Arocas.»  
  
  
«Informe ambiental i territorial estratègic  
Número d'expedient: 102/2341-PMF.  
Títol: pla de reforma interior sector 9.2 La Jaud.  
Promotor: Ajuntament d'Elda.  
Autoritat substantiva: Ajuntament d'Elda.  
Localització: Elda (Alacant).  
La comissió ambiental va adoptar acord sobre la necessitat de sotmetre a avaluació ambiental estratègica el pla de reforma interior sector 9.2 La Jaud a Elda, en sessió celebrada el 18 de desembre de 2014.  
  
Antecedents  
En data 8 d'agost de 2014 ha tingut entrada en el Servici d'Avaluació Ambiental Estratègica de la Subdirecció General d'Avaluació Ambiental i Territorial sol·licitud d'inici de l'avaluació ambiental i territorial estratègica del Pla de reforma interior sector 9.2 La Jaud, del municipi d'Elda.  
Documentació presentada  
La sol·licitud d'inici, remesa pel departament d'urbanisme de l'Ajuntament d'Elda, s'acompanya de:  
- CD amb la documentació del pla de reforma interior (PRI) sector zona 9.2 La Jaud, estudi acústic, estudi d'integració paisatgística, separata per a sol·licitud d'informe de la Confederació Hidrogràfica del Xúquer i projecte.  
- Informe tècnic.  
- Informe de tramitació.  
- Acord del ple.  
El departament d'urbanisme de l'ajuntament, després de detectar una xicoteta discrepància en els plànols, procedix a l'esmena, i en data 23 de setembre de 2014 remet nou CD.  
Planejament vigent  
El planejament municipal vigent consistix en un pla general d'ordenació urbana aprovat definitivament per la Comissió Territorial d'Urbanisme, en data d'11 de juliol de 1985 (DOCV 18.07.1985). Este PGOU està en procés de revisió, i té emés document de referència de data 20 d'abril de 2012 (expedient 109-2009-EAE).  
Segons s'indica en la documentació, «el pla de reforma interior l'ha desenrotllat l'equip redactor del document de revisió del pla general respectant el contingut del document de referència i limitant-se a resoldre l'ordenació detallada del sector».  
Antecedents del pla de reforma interior  
Prèviament, i per a poder desenrotllar este PRI, s'ha tramitat i aprovat definitivament en data 22 d'octubre de 2013 la modificació número 73 del PGOU vigent en el municipi d'Elda, que establix els paràmetres de l'ordenació estructural de la zona 9.2 La Jaud i definix la fitxa de planejament i gestió corresponent (expedient 105-2013-CON).  
  
Pla de reforma interior. Objecte, àmbit i justificació  
L'objecte del pla de reforma interior que ara es presenta és establir l'ordenació detallada del sector Puente Nuevo - La Jaud, sense modificar l'ordenació estructural i mantenint els paràmetres establits en el planejament vigent, així com del document que s'està elaborant per a la revisió del pla general.   
L'àmbit del pla de reforma interior comprén un únic sector de sòl classificat com a urbà des de l'aprovació del planejament vigent en 1985, localitzat en l'extrem sud del nucli urbà. Confronta al nord amb el sector 10, a l'oest amb l'11, a l'est amb la via del Mediterrani i al sud amb la rambla de Bateig. La superfície del sector és de 322.038,75 m² sòl i li correspon un aprofitament objectiu total de 128.815,50 m² sostre; l'ús global és el residencial, i és compatible l'ús terciari. El PRI no modifica la delimitació del sector, no s'augmenta l'edificabilitat prevista en el planejament vigent i no es modifiquen els usos previstos ni la seua intensitat.  
La justificació de la redacció del present PRI es troba en la necessitat de donar una solució a les carències d'índole urbanística que presenta la zona:  
- Construccions emparades en instruments d'ordenació declarats nuls judicialment, la qual cosa ha donat lloc a situacions de gran inseguretat jurídica.  
- Falta d'ordenació definitiva de la zona.  
- Deficiència de servicis: inexistència de xarxa de clavegueram, inexistència de xarxa de drenatge de pluvials, xarxa d'aigua potable ramificada, sense fer malla, en algunes zones.  
- Carència d'una adequada xarxa viària.  
- Dèficit en matèria de dotacions i zones verdes.  
- Necessitat d'adaptació a la legislació urbanística vigent.  
Possibles efectes sobre el medi ambient  
Realitzada l'anàlisi tècnica de la documentació presentada i consultada la cartografia temàtica de la Conselleria d'Infraestructures, Territori i Medi Ambient, s'observa que l'adopció del PRI proposat no presenta afeccions sobre el medi ambient, únicament afecta el sòl urbà del municipi i, per tant, la modificació únicament incidirà sobre les determinacions que regulen el règim d'ús i edificació del sòl.  
  
Consultes  
Per part de la Direcció General d'Avaluació Ambiental i Territorial de la Conselleria d'Infraestructures, Territori i Medi Ambient, d'acord amb l'article 51.1 de la Llei 5/2014, d'ordenació del territori, urbanisme i paisatge (LOTUP), la documentació aportada s'ha sotmés a consulta del Servici Territorial d'Urbanisme d'Alacant i del Servici d'Ordenació, Planificació i ATE en la seua condició d'administracions públiques afectades.  
Valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, amb consulta prèvia a les administracions públiques afectades a les quals es referixen els articles 48.d i 51.1 de la LOTUP.  
El Servici Territorial d'Urbanisme d'Alacant emet un informe en data 10 de desembre de 2014, on es manifesta que, des de la visió de les competències urbanístiques d'eixe servici, el pla de reforma interior ara proposat no pareix que haja de tindre efecte significatiu sobre el medi ambient.  
El Servici d'Ordenació del Territori, en data 11 de desembre de 2014, informa que l'actuació proposada no està afectada per risc d'inundació.  
El Servici d'Infraestructura Verda i Paisatge emet un informe en data 12 de desembre de 2014, en què manifesta que «tenint en compte l'objecte i abast del pla proposat, cal preveure que este sí que tinga efectes significatius en el paisatge. Per això es requerix l'elaboració d'un estudi d'integració paisatgística», i continua indicant l'informe que «l'administració competent per a l'informe de l'estudi d'integració paisatgística i la valoració de les mesures a incorporar en el pla serà l'Ajuntament».  
Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Esta directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El Reial Decret Legislatiu 2/2008, de 20 de juny, pel qual s'aprova el text refós de la Llei de Sòl, establix en l'article 15 que els instruments d'ordenació territorial i urbanística estan sotmesos a avaluació ambiental, de conformitat amb el que preveu la legislació d'avaluació ambiental.  
Atenent la disposició transitòria primera de la LOTUP, el procediment d'avaluació ambiental previst en la Llei 21/2013, de 9 de desembre, d'Avaluació Ambiental, serà aplicable als instruments de planejament que s'inicien a partir de l'entrada en vigor de la LOTUP, és a dir, a partir del 20 d'agost de 2014.  
El pla de reforma interior sector 9.2 La Jaud, del municipi d'Elda, té entrada en la Direcció General d'Avaluació Ambiental i Territorial en data 8 d'agost de 2014. Eixe mateix dia es publica en el DOCV número 7335 el període d'informació pública del PRI, per un termini de 45 dies.  
  
Per això, de conformitat amb la disposició transitòria primera de la LOTUP, i tenint en consideració l'anterior, es procedix a la tramitació ambiental arreplegada en la Llei 5/2014 LOTUP i la Llei 21/2013, i es redacta el present informe ambiental i territorial estratègic.  
  
Acorde  
Segons establix l'article 51 de la LOTUP, per considerar, d'acord amb els criteris de l'annex VIII d'esta llei, que el pla de reforma interior avaluat no establix el marc per a projectes i altres activitats subjectes a avaluació d'impacte ambiental; no influïx en altres plans o programes; no té incidència en el model territorial vigent en el municipi ni produïx increment en el consum de recursos; no suposa afecció sobre elements del patrimoni natural i cultural, i consultat respecte d'això el Servici Territorial d'Urbanisme d'Alacant i el Servici d'Ordenació, Planificació i ATE, es pot concloure que el pla de reforma interior sector 9.2 La Jaud, del municipi d'Elda, no presenta efectes significatius sobre el medi ambient i, per tant, se sotmet al procediment d'avaluació ambiental i territorial estratègica simplificat.  
  
Atenent el que establix l'article 51.2.b de la LOTUP, i ja que el PRI avaluat no té efectes significatius en el medi ambient i el territori, se sotmet al procediment simplificat d'avaluació.   
  
D'acord amb allò que s'ha exposat, es resol:  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica del pla de reforma interior sector 9.2 La Jaud, del municipi d'Elda (Alacant), d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació de la modificació d'acord amb la seua normativa sectorial.  
Segons establix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana, no s'ha procedit a l'aprovació del pla en el termini màxim de quatre anys des de la seua publicació. En este cas, el promotor haurà d'iniciar novament el procediment d'avaluació ambiental i territorial estratègica simplificada del pla de reforma interior.  
  
Òrgan competent  
La Comissió d'Avaluació Ambiental és l'òrgan competent per a emetre els documents sobre l'abast de l'estudi ambiental i territorial estratègic a què es referix l'article 51.2 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, de conformitat amb allò que disposa l'article 10.1 del Decret 135/2011, de 30 de setembre, del Consell, pel qual s'aprova el Reglament dels òrgans territorials, d'avaluació ambiental i urbanístics de la Generalitat.  
A la vista de tot el que antecedix, la Comissió d'Avaluació Ambiental acorda:  
Emetre un informe ambiental i territorial estratègic favorable en el procediment simplificat al pla de reforma interior sector 9.2 La Jaud, a Elda, per considerar que no té efectes significatius en el medi ambient.  
Notificar als interessats que contra la present resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
Cosa que li notifique per al seu coneixement i efectes oportuns.  
Tot això se certifica abans de l'aprovació de l'acta corresponent i a reserva dels termes precisos que se'n deriven, tal com ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 18 de desembre de 2014.- El secretari de La Comissió d'Avaluació Ambiental: José del Valle Arocas.»  
  
València, 9 de gener de 2015.- El director general d'Avaluació Ambiental i Territorial: Juan Giner Corell.